Die Nuwe stemme-reeks is ’n opwindende projek waarmee Tafelberg-Uitgewers publikasiegeleenthede skep vir jong digters wat nog nie genoeg gedigte het vir ’n eie, selfstandige debuut nie. Vanjaar is daar bekende, opwindende name op die deelnemerlys, onder wie Hunter Kennedy (Fokofpolisiekar) en Annie Klopper.
Lina Spies se debuutbundel, Digby Vergenoeg (1971), is destyds bekroon met sowel die Ingrid Jonker- as die Eugène Marais-prys. Hierdie keur is ’n erkenning en bevestiging van ’n belangrike en beleë digterskap wat oor byna veertig jaar strek. Die keuse van gedigte uit haar agt digbundels is gemaak deur die digter Johann de Lange.
Oudsportredakteur Joe Latakgomo kombineer geskiedkundige feite en aangrypende anekdotes om die storie van Suid-Afrikaanse sokker te vertel. Sy oorsig bied ’n agter-die-skerms-blik op die gewildste sport in die land.